Թվում է՝ Սարգիս Հացպանյանի հուղարկավորության խնդրին տրվեց դրական լուծում, եւ Եռաբլուրում հերոսների առջեւ գլուխ խոնարհելիս այսուհետ նրանց թվում հայ ժողովուրդը կհիշատակի նաեւ իր Հացպանյան զավակին։ Սակայն այս ամբողջ պատմության մեջ մի ծանր նստվածք, այնուամենայնիվ, մնում է։ Բոլորի համար ակնհայտ էր, որ Հացպանյանի՝ Եռաբլուրում հուղարկավորելու թույլտվության ձգձգումը պայմանավորված էր նման լուծման չգնալու՝ երկրի բարձրագույն ղեկավարության չկամությամբ։ Ի վերջո, ինչպես նշվեց ՊՆ հաղորդագրության մեջ, միայն ՀՀ նախագահի հանձնարարությամբ է, որ պաշտպանական գերատեսչությանն իրավունք էր վերապահվել հանրության շրջանում հերոսի կոչումը վաստակած գործչին թույլատրել հուղարկավորել մեր մյուս հերոսների կողքին։